cyanic-selkie/wikianc huggingface dataset:
Վիերզի
Տնտեսություն
2010 թվականի տվյալներով 283 աշխատունակ տարիքի մարդկանցից (15-64 տարեկան) 209-ը տնտեսապես ակտիվ էին, 74-ը անգործունակ (ակտիվության ցուցանիշը կազմել է 73,9 %, 1999 թվականին՝ 72,4 %)։ 209 բնակիչներից 172-ը աշխատում էին (106 տղամարդ և 66 կին), անաշխատունակ էին 37 (15 տղամարդ և 22 կին)։ 74 անգործունակ մարդկանցից 24-ը աշակերտներ կամ ուսանողներ են, 19-ը թոշակառու, 31-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Google Pay
Պատմություն
Android Pay-ը ներկայացվել է Google I/O 2015 մշակողների շնորհանդեսի ժամանակ։ Ծառայությունը ստեղծվել է նրա ժառանգորդ Google Wallet-ի հիման վրա, որը թողարկվել է 2011 թվականին ։ Ծառայությունը նաև օգտագործում է Softcard ընկերության տեխնոլոգիան, որի ինտելեկտուալ սեփականությունը 2015 թվականի փետրվարին գնվել է Google ընկերության կողմից ։ Մեկնարկումից հետո ծառայությունը համատեղելի էր Android սարքերի 70 տոկոսի հետ և աջակցվում էր ավելի քան 700 հազար վաճառողների կողմից ։ Պետք է նշել, որ Google Wallet մինչ դեռ օգտագործվում է Play Store խանութում օնլայն վճարումներ կատարելու համար, օրինակ Gmail-ում ։
2016 թվականին Google ընկերությունը Սիլիկոնային հովիտում մեծ դատ է նախաձեռնել Hands Free անունով նմանատիպ հավելվածի վերաբերմամբ։ Տվյալ ծառայության օգտատերերը սմարթֆոնի կամ քարտի տրամադրման կարիք չունեն։ Դրա փոխարեն օգտատերը պետք է տեղեկացնի, որ նա «ուզում է վճարումը անցկացնել Google-ի օգնությամբ» և իր ինիցիալները տա գանձապահին, ով պետք է նախապես համակարգում բեռնած լուսանկարի միջոցով ստուգի նրա անձը։ Բաժանորդի հեռախոսը վճարումը կգրանցի միայն այն ժամանակ, երբ այն կգտնվի այն խանութի մոտ, որում տեղի է ունենում գնումը ։
Մատչելիություն
2017 թվականի վրա ծառայությունը հասանելի է Ամերիկայի Միացյալ Նահանգներում, Մեծ Բրիտանիայում, Իռլանդիայում, Լեհաստանում, Սինգապուրում, Ավստրալիայում, Հոնկոնգում, Բելգիայում, Ճապոնիայում, Ռուսաստանում և Նոր Զելանդիայում ։
Ծանոթագրություններ
Կատեգորիա:Անդրոիդի ծրագրային ապահովում
Աննա Սոլոգաշվիլի
Աննա Իլնիչնա Սոլոգաշվիլի (ანა სოლოღაშვილი, ), վրացի կին քաղաքական գործիչ, Վրաստանի սահմանադիր ժողովի (1919-1921) հինգ կին անդամներից մեկը։ Բացի Սոլոգաշվիլին, անդամների թվում են՝ Քրիստինա Շարաշիձեն, Էլեոնորա Տեր-Պերսեգովա-Մախվիլաձեն, Ելիզավետա Նակաշիձե-Բոլկավձեն և Մինադորա Օրջոնիկիձե-Տորոշելիձեն։
Կենսագրություն
Աննան Սոլոգաշվիլիների հին իշխանական տոհմից է։ Ավարտել է Խարկովի համալսարանի պատմաբանասիրական ֆակուլտետը՝ պատմաբանի մասնագիտացմամբ։
1903 թվականից Վրաստանի Սոցիալ-դեմոկրատական կուսակցության անդամ է։ Տարածել է մարքսիստական գրականություն, կազմակերպել գրավաճառություն, մասնակցել է ժողովրդական հանրամատչելի թատրոնի ստեղծմանը։ Ձերբակալվել է և դատապարտվել:Ստորագրել Է Վրաստանի Ժողովրդավարական Հանրապետության անկախության հռչակագիրը, ընտրվել Թիֆլիսի քաղաքային խորհրդում։ 1919 թվականի մարտի 12-ին ընտրվել է Վրաստանի Հանրապետության սահմանադիր ժողովի անդամ՝ որպես Վրաստանի Սոցիալ-դեմոկրատական կուսակցության ներկայացուցիչ։ Եղել է խմբագրական, կենսաթոշակային և կենտրոնական ընտրական հանձնաժողովների անդամ, գրադարանային հանձնաժողովի քարտուղար։ Եղել է մի շարք օրենքների և հրամանագրերի ընդունման նախաձեռնողը։
Վրաստանի խորհրդայնացումից հետո ծավալել է ընդհատակյա հակախորհրդային գործունեություն։ Եղել է Վրաստանի Սոցիալ-դեմոկրատական կուսակցության կանանց անօրինական կոմիտեի անդամ, որն օգնություն է ցուցաբերել քաղբանտարկյալներին և նրանց ընտանիքներին։ 1922 թվականին կոմիտեն վերակազմավորվել է բոլշևիկյան ռեժիմի դեմ պայքարող կազմակերպությունների միասնական միության՝ «Վրացական քաղաքական կարմիր խաչ»։
1925 թվականից դասավանդել է Հարավային Օսիայում։
1937 թվականին ձերբակալվել է հարավօսական ինքնավար մարզի ՆԳԺԿ-ի շրջանային բաժնի կողմից, դատապարտվել է հակախորհրդային և հակատնտեսական քարոզչության, շովինիստական ուղղվածությունների և մենշևիկ առաջնորդ Նոյ Ռամիշվիլիի հետ կապերի մեղադրանքով առավելագույն պատժի։
Արտաքին հղումներ
Կատեգորիա:Վրաստանի կին քաղաքական գործիչներ Կատեգորիա:Վրացի պատմաբաններ Կատեգորիա:Խարկովի ազգային համալսարանի շրջանավարտներ
Ձևաբանություն (լեզվաբանություն)
Ձևաբանությունը լեզվաբանության մեջ զբաղվում է բառի, նրա ձևերի և այդ ձևերի (արմատներ, ածանցներ և այլ խոսքի մասեր) արտահայտած քերականական իմաստների ուսումնասիրությամբ։ Այն վերլուծում և բացատրում է խոսքի մասերի և նրանց հատուկ բառակազմական օրինաչափությունները։
Ձևաբանությունը կարևոր տեղ է զբաղեցնում հնչյունաբանության, քերականության, պատմական լեզվաբանության և լեզվի տիպաբանության մեջ։
Ընդհանուր տեղեկություններ
Յուրաքանչյուր լեզու ունի երեք բաղադրիչ տարրեր՝ հնչյունական համակարգ,բառապաշար և քերականական կառուցվածք։ Լեզվի հնչյունական համակարգի ուսումնասիրությամբ զբաղվում է հնչյունաբանությունը,բառապաշարի ուսումնասիրությամբ՝ բառագիտությունը,իսկ քերականական կառուցվածքի ուսումնասիրությամբ՝ քերականությունը։ Քերականությունն ունի երկու բաժին՝ ձևաբանություն և շարահյուսություն ։
Ձևաբանություն տերմինը առաջացել է հունարեն մորֆոլոգիա (μορφολογία) բառից, որն առաջացել է μορφο-ձև և λογοσ-ուսմունք բառերից։ Ձևաբանությունը ուսումնասիրում է լեզվի ձևաբանական կառուցվածքը, բացահայտում բառերի ձևաբանական փոփոխությունները, նրանց խոսքիմասային պատկանելիությունը, քերականական կարգերը, քերականական ձևերի և իմաստների հարաբերությունները։
Ձևաբանության ուսումնասիրության առարկան բառն է իր ձևերի և քերականական իմաստների մասին, խոսքի մասերի և նրանց հատուկ բառակազմական օրինաչափությունների մասին։
Ծանոթագրություններ
Կատեգորիա:Լեզվաբանության բաժիններ Կատեգորիա:Քերականություն Կատեգորիա:Ձևաբանություն Կատեգորիա:Լեզվաբանություն
Մագազա (այլ կիրառումներ)
Մագազա անվանումը կարող է ունենալ հետևյալ կիրառումները․
Մագաղաթ (այլ կիրառումներ)
Մագաղաթ անվանումը կարող է ունենալ հետևյալ կիրառումները․
Մագան (այլ կիրառումներ)
Մագան անվանումը կարող է ունենալ հետևյալ կիրառումները․
Անդրանիկ Կարապետյան (պատգամավոր)
Անդրանիկ Կարապետի Կարապետյան, ՀՀ ԱԺ 6-րդ գումարման պատգամավոր ։ Անկուսակցական է, «Հայ Յեղափոխական Դաշնակցություն» խմբակցության անդամ ։
Կենսագրություն
Ծնվել է 1983 թվականի ապրիլի 6-ին ։
Եղել է «Մոնոլիտ գործարան» ԲԲԸ-ի գործադիր տնօրենը ։
2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ թիվ 6 ընտրական տարածքի տարածքային ընտրական ցուցակով (Արմավիրի մարզ) ։ ՀՀ ԱԺ 6-րդ գումարման Պետական-իրավական և մարդու իրավունքների պաշտպանության հարցերի մշտական հանձնաժողովի անդամ է ։
«Ազդարարման համակարգի մասին» օրինագծի վերաբերյալ ելույթի հետ կապված սկանդալ
ԶԼՄ-ների և հասարակության լայն քննարկման և քննադատման առարկա դարձավ Ազգային Ժողովում Անդրանիկ Կարապետյանի 2017 թվականի հունիսի 7-ի ելույթը՝ նվիրված «Ազդարարման համակարգի մասին» օրինագծի ընդունմանը։ Ինչպես նշում են որոշ աղբյուրներ, խոսքը հակակոռուպցիոն պայքարի շրջանակներում ազդարարման ինստիտուտի ներդրման մասին է, որի օրինագիծը ՀՀ Ազգային Ժողովին է առաջարկել ՀՀ կառավարությունը։ Օրինագծով առաջարկվում է քաղաքացիներին հաղորդել իրենց հայտնի դարձած կոռուպցիայի մասին փաստերը և օրենքի ներքո պաշտպանել այդ հաղորդումը ներկայացրած քաղաքացիներին։ Կարապետյանը օրինագծի վերաբերյալ իր ելույթում հայտարարել էր.
Այդ ելույթին կոշտ պատասխան տվեց «Ելք» խմբակցության պատգամավոր Նիկոլ Փաշինյանը, ով հակադարձեց.
2017 թվականի հունիսի 8-ին Կարապետյանի ելույթին արձագանքեց նաև Իրավաբանների հայկական ասոցիացիա կազմակերպության նախագահ Կարեն Զադոյանը.
Հատկանշական է, որ «Ազդարարման համակարգի մասին» օրինագծի վերաբերյալ դեմ ելույթ ունեցած Կարապետյանը 2017 թվականի հունիսի 8-ին՝ օրինագծի առաջին ընթերցման ժամանակ կողմ է քվեարկել այդ նախագծին, իսկ հունիսի 9-ին՝ երկրորդ ընթերցման քվեարկության ժամանակ նիստից բացակայել է ։
Համաձայն որոշ աղբյուրների, Կարապետյանի ելույթից հետո Դաշնակցությունը խզել է կապերը սեփական պատգամավորի հետ, Ազգային Ժողովում «իրենց սենյակներից էլ հեռու մի սենյակ» ուղարկել ։
Ընտանիք
Ամուսնացած է ։ Ունի մեկ դուստր։
Անդրանիկ Կարապետյանի հարսանիքի քավորն է Մանվել Գրիգորյանը ։
Ծանոթագրություններ
Կատեգորիա:ՀՀ ԱԺ 6-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:ՀՅԴ անդամներ
Մադրիգալ (այլ կիրառումներ)
Մադրիգալ անվանումը կարող է ունենալ հետևյալ կիրառումները․
Արժանտյո
Արժանտյո (Argenteuil), կոմունա Փարիզի հյուսիսարևմտյան մասում (քաղաքի կենտրոնից 12 կմ հեռու), Վալ դը Ուազ դեպարտամենտում, յոթ կոմունաներ ընդգրկող համանուն պրեֆեկտուրայի կենտրոն։ Ունենալով 101.300 բնակիչ (2005)՝ Արժանտյոն Փարիզի արվարձաններից երկրորդն է բնակչությամբ Բուլոն-Բիյանկուրից հետո։
Պատմություն
Հիմնադրվել է 7-րդ դարում ֆրանկների թագավոր Հիլդեբերտ 3-րդի կողմից որպես մենաստան։ Անվան առաջին հիշատակումը՝ Argentoialum վերաբերում է 697 թվականին։ Մենաստանը հայտնի է Պիեռ Աբելարի կյանքում ունեցած իր դերով։ 1544 թվականին Ֆրանսիայի թագավոր Ֆրանցիսկ 1-ինի հրամանով քաղաքի շուրջ սկսեցին կառուցել ամրություններ, իսկ 1567 թվականին հուգենոտները ավերեցին հին մենաստանը։ 18-րդ դարում այստեղ բնակեցվել են ֆրանսիացի արքաների շվեյցարացի գվարդիականները։
19-րդ դարի սկզբին ամրությունները քանդվեցին. փլատակներն ու հողը օգտագործվեցին Սենայի ափերն ամրացնելու համար։ 1832 թվականին Արժանտյոյում կառուցեցին կամուրջ Սենայի վրայով, իսկ 1851 թվականին կառուցված երկաթուղու շնորհիվ քաղաքը դարձել է փարիզցիների հանգստի նորաձև վայր։ Նկարիչ իմպրեսիոնիստները Արժանտյոն հայտնի են դարձրել ողջ աշխարհում։ Քաղաքը և իր մերձակայքը պատկերված են Կլոդ Մոնեի, Գյուստավ Կայբոտի, Օգյուստ Ռենուարի, Ալֆրեդ Սիսլեյի բազմաթիվ կտավներում։
19-րդ դարի վերջերին Արժանտյոյում՝ Սենա գետի ափին, կառուցվեց Ժոլիի մետալուրգիական գործարանը, իսկ Առաջին համաշխարհային պատերազմի ժամանակ քաղաքը դարձավ ավիացիոն արտադրության կենտրոն։ 1921 թվականին քաղաքում կային արդյունաբերական հարյուրավոր գործարաններ։ Երկրորդ համաշխարհային պատերազմի ժամանակ քաղաքի շինությունների 36%-ը ավերվեց օդային ռմբակոծություններից։ Ֆաշիստների օրոք քաղաքում գործել է համակենտրոնացման ճամբար օտարերկրացիների համար։
Արտաքին հղումներ
Կատեգորիա:Ֆրանսիայի կոմունաներ
Live at the Royal Albert Hall
Live at the Royal Albert Hall, բրիտանացի երգչուհի Ադելի համերգային և վիդեո ալբոմը, որը հասանելի է դարձել 2011 թվականի նոյեմբերի 29-ին Ավստրալիայում , Մեծ Բրիտանիայում և ԱՄՆ-ում ։ Համերգը ձայնագրվել է որպես Լոնդոնի Ալբերտ թագավորական սրահում տեղի ունեցած Adele Live համերգային շրջագայության համերգներից մեկի շրջանակներում , որի ժամանակ երգչուհին կատարել է երգեր իր «19» և «21» ալբոմներից։
Հավաստագրումներ
!scope="col" colspan="3" | CD
!scope="col" colspan="3" | DVD
Ծանոթագրություններ
Կատեգորիա:2011 ալբոմներ Կատեգորիա:Համերգային ալբոմներ Կատեգորիա:Ադելի ալբոմներ Կատեգորիա:Անգլալեզու ալբոմներ
Պալագանո
Պալագանո (Palagano), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը ըստ 2001 թվականի տվյալների կազմում է 2461 մարդ։ Բնակչության միջին խտությունը՝ 41 մարդ/կմ²։ Զբաղեցնում է 60,47 կմ² տարածք։ Փոստային ինդեքս՝ 41046։ Հեռախոսային կոդը՝ 0536։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Եվա Կոպաչ
Եվա Կոպաչ (Ewa Bożena Kopacz, ), լեհ քաղաքական գործիչ։ Լեհաստանի 54-րդ վարչապետը 2014 թվականի սեպտեմբերի 22-ից մինչև 2015 թվականի նոյեմբերի 16-ը ։ Մինչ այդ Լեհաստանի Սեյմի մարշալ (2011-2014 թվականներ)։
Կրթություն
1981 թվականին ավարտել է Լյուբլինի բժշկական համալսարանը, թերապևտ-մանկաբույժի մասնագիտությամբ։
Քաղաքական գործունեություն
90-ական թվականներին եղել է Ազատության Ունիայում, 2001 թվականից՝ «Քաղաքացիական պլատֆորմ» կուսակցության անդամ, 2013 թվականի դեկտեմբերի 14-ից՝ այդ կուսակցության նախագահի առաջին տեղակալ։
Լեհաստանի IV, V, VI և VII գումարումների Սեյմի պատգամավոր (2001 թվականից)։ Առողջապահության նախարար 2007-2011 թվականներին։ 2011 թվականից գլխավորում էր Լեհաստանի խորհրդարանի ստորին պալատը։
2015 թվականի խորհրդարանական ընտրություններում «Քաղաքացիական պլատֆորմի» ցանկում առաջատարն է։
Ընտանիք
Եվա Կոպաչի ամուսինը դատախազ Մարեկ Կոպաչն էր (1956-2013), որի հետ նա ամուսնալուծվել է 2008 թվականին ։
Ծանոթագրություններ
Կատեգորիա:Լեհաստանի վարչապետներ Կատեգորիա:Լեհաստանի քաղաքական գործիչներ Կատեգորիա:Կին վարչապետներ Կատեգորիա:Լեհաստանի կին քաղաքական գործիչներ
Վալերիան Կույբիշև
Վալերիան Վլադիմիրովիչ Կույբիշև (Валериа́н Влади́мирович Ку́йбышев, ), ռուս բոլշևիկ հեղափոխական, խորհրդային քաղաքական գործիչ, ԽՄԿԿ անդամ (1904)։
Եղել է 1905-1907 թվականների Ռուսական հեղափոխության ակտիվ մասնակից։ 1906 թվականից մինչև 1915 թվականը հեղափոխական ագիտացիոն աշխատանք է կատարել Սիբիրում, Պետրոգրադում և այլուր։ Ութ անգամ ձերբակալվել է, չորս անգամ աքսորվել Արևելյան Սիբիր։ 1917 թվականի մարտից ղեկավարել է ՌՍԴԲ(բ)Կ Սամարայի կազմակերպությունը, ընտրվել Սամարայի հեղկոմի և կուսակցության նահանգկոմի նախագահ։ 1918-1919 թվականներին եղել է Առաջին համաշխարհային պատերազմի Արևելյան ռազմաճակատի 1-ին բանակի, ապա՝ 4-րդ բանակի քաղկոմիսարը և ՌՀԽ անդամ, միաժամանակ ղեկավարել Սամարայի կուսկազմակերպությունը։ 1919 թվականի օգոստոսից Սերգեյ Կիրովի հետ ղեկավարել է Աստրախանի պաշտպանությունը։ 1919 թվականի հոկտեմբերին նշանակվել է Համառուսաստանյան ԿԳԿ-ի, ՌԽՖՍՀ ԺԿԽ-ի և ՌԿ (բ) ԿԿ-ի Թուրքեստանի գործերով հանձնաժողովի նախագահի տեղակալ։ 1920 թվականի դեկտեմբերին ընտրվել է ՀԱՄԿԽ-ի, 1921 թվականի ապրիլին՝ Համառուսաստանյան ԺՏԽ-ի նախագահության անդամ։
Ղեկավարել է ԳՈԷԼՌՈ-ի պլանի իրականացման աշխատանքները։ 1923-1926 թվականներին եղել է Բանգյուղտեսչության ժողկոմ, ԺԿԽ-ի և ԱՊԽ-ի նախագահի տեղակալ, 1926 թվականից՝ Համառուսաստանյան ԺՏԽ-ի նախագահ, 1930 թվականի նոյեմբերից՝ ԽՍՀՄ Պետպլանի նախագահ, միաժամանակ՝ ԺԿԽ-ի և ԱՊԽ-ի նախագահի տեղակալ, 1934 թվականի փետրվարից՝ խորհրդային վերահսկողության հանձնաժողովի նախագահ, մայիսից՝ ԺԿԽ-ի և ԱՊԽ-ի նախագահի առաջին տեղակալ։
Խորհրդային մեծ հանրագիտարանի առաջին հրատարակության կազմակերպիչներից է, նրա գլխավոր խմբագրության անդամը։ Կոմունիստական կուսակցության VII, VIII, XII-XVII համագումարների պատգամավոր, ՌԿ (բ) կ X համագումարում ընտրվել է կուսակցության կենտկոմի անդամության թեկնածու, XI, XV—XVII համագումարներում՝ անդամ, 1927 թվականից՝ ՀամԿ (բ) կ ԿԿ-ի քաղբյուրոյի անդամ։
Աճյունն ամփոփված է Կրեմլի պատի մեջ։
Ծանոթագրություններ
Կատեգորիա:Խորհրդային պետական գործիչներ Կատեգորիա:Խորհրդային կուսակցական գործիչներ Կատեգորիա:1888 ծնունդներ Կատեգորիա:Հունիսի 6 ծնունդներ Կատեգորիա:Օմսկ քաղաքում ծնվածներ Կատեգորիա:1935 մահեր Կատեգորիա:Հունվարի 25 մահեր Կատեգորիա:Մոսկվա քաղաքում մահացածներ Կատեգորիա:ԽՄԿԿ անդամներ Կատեգորիա:Անձինք նամականիշերի վրա Կատեգորիա:ԽՍՀՄ քաղաքական գործիչներ Կատեգորիա:Ռուս հեղափոխականներ Կատեգորիա:Ռուս ռազմական գործիչներ
Վյուիերի
Վյուիերի (Vuillery), համայնք Ֆրանսիայում, Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանի օկրուգը։
Համայնքի INSEE կոդ՝ 02829։
Բնակչություն
Համայնքի բնակչությունը 2010 թվականին կազմում էր 32 մարդ։
Տնտեսություն
2010 թվականի տվյալներով 17 աշխատունակ տարիքի մարդկանցից (15-64 տարեկան) 15-ը տնտեսապես ակտիվ էին, 2-ը անգործունակ (ակտիվության ցուցանիշը կազմել է 88,2 %, 1999 թվականին եղել է՝ 69,2 %)։ 15 աշխատունակ բնակիչներից 14-ը աշխատում էին (8 տղամարդ և 6 կին), անաշխատանունակ էր 1 կին։ 2 անգործունակ մարդկանցից 1-ը աշակերտեր կամ ուսանողեր, և 1-ը թոշակառու ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Սան Չեզարիո սուլ Պանարո
Սան Չեզարիո սուլ Պանարո (SpilambertoSan Cesario sul Panaro), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը կազմում է 5357 մարդ։ Բնակչության միջին խտությունը՝ 196 մարդ/կմ²։ Զբաղեցնում է 27 կմ² տարածք։ Փոստային ինդեքս՝ 41018։ Հեռախոսային կոդը՝ 059։
Տեռասինայի Սուրբ Կեսարիան հարգվում է որպես համայնքի հովանավոր սուրբ։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ելենա Թանղիևա-Բիրզնիեկ
Ելենա Թանղիևա-Բիրզնիեկ (Բեկ-Մելիք Թանղիևա) Ալեքսանդրի, բալետի արտիստուհի, բալետմայստեր, մանկավարժ։ Լատվիական ԽՍՀ ժողովրդական արտիստ (1956): Լատվիական ԽՍՀ պետական մրցանակի դափնեկիր (1960) :
Կենսագրություն
Ելենա Թանղիևա-Բիրզնիեկը ծնվել է 1907 թվականի ապրիլի 13(26)-ին, Թիֆլիս քաղաքում (Վրաստան)։ Ունի ռուս և հայկական արմատներ, նախնիների շարքում կային Ռուսաստանի արվեստի աշխարհում հայտնի մարդիկ։ 1924 թվականին Ելենան ավարտել է Պետրոգրադի բալետային դպրոցը Ագրիպինա Վագանովայի դասարանը։ 1924-1927 թվականներին եղել է Լենինգրադի օպերայի և բալետի թատրոնի մենապարուհի։ Ընդունվել է նախկին Մարիինյան թատրոնի թատերախմբում, սակայն 1927 թվականին լատվիացի դիվանագետ Ա. Բիրզնիեկի հետ ամուսնանալուց հետո նրա հետ մեկնել է Ռիգա։ 1928 թվականին Ելենան բացել է իր բալետի դպրոցը։ 1927-1937 թվականներին եղել է Լատվիայի օպերայի և բալետի թատրոնի մենապարուհի։ Նրա կարիերան որոշ ժամանակ ընդհատվել էր առողջական խնդիրների պատճառով, բայց 1939 թվականին կրկին վերադարձել է թատրոն։ 1940 թվականին, երբ Լատվիան դարձել է ԽՍՀՄ-ի մաս, Ելենան նշանակվել է թատրոնի բալետի դպրոցի գեղարվեստական ղեկավար, բայց պատերազմը ընդհատել է այդ աշխատանքը։ 1945-1965 թվականներին եղել է Լատվիայի օպերայի և բալետի թատրոնի բալետմայստեր, 1956-1965 թվականներին՝ Լատվիայի օպերայի և բալետի թատրոնի գլխավոր բալետմայստեր, 1951-1956 թվականներին՝ Լատվիայի երաժշտական կոմեդիայի թատրոնի գլխավոր բալետմայստեր։ 1925-1965 թվականներին (ընդհատումներով) դասավանդել է Լենինգրադի պարարվեստի ուսումնարանում, Լատվիայի օպերայի և բալետի թատրոնի պարի ստուդիայում։ 1957 թվականին Ելենան նշել է ծննդյան 50-ամյակը Ստրասի երաժշտության բալետի ստեղծմամբ` «Կապույտ Դանուբում» երաժշտության համար  ։
Ելենա Թանղիևա-Բիրզնիեկը մահացել է 1965 թվականի հուլիսի 31-ին, Լատվիայի մայրաքաղաք Ռիգայում ։
Ծանոթագրություններ
Կատեգորիա:Բալետի արտիստուհիներ Կատեգորիա:Բալետմայստերներ Կատեգորիա:Լատվիական ԽՍՀ ժողովրդական արտիստներ Կատեգորիա:Մանկավարժներ Կատեգորիա:Պետրոգրադի պարարվեստի ուսումնարանի շրջանավարտներ Կատեգորիա:Լատվիական ԽՍՀ վաստակավոր արտիստներ Կատեգորիա:Աշխատանքային կարմիր դրոշի շքանշանի ասպետներ
Պոլինագո
Պոլինագո (Polinago), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը ըստ 2004 թվականի տվյալների կազմում է 1863 մարդ։ Բնակչության միջին խտությունը՝ 35 մարդ/կմ²։ Զբաղեցնում է 53 կմ² տարածք։ Փոստային ինդեքս՝ 41040։ Հեռախոսային կոդը՝ 0536։
Սենթ Ռոխը համարվում է բնակավայրի հովանավոր սուրբը։ Տոնը նշվում է ամեն տարի օգոստոսի 16-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Նոկիա
Նոկիա  (Nokia, մինչև 1938 թվականը՝ Հյուսիսային Պիրկալա, Pohjois-Pirkkala), քաղաք հարավարևմտյան Ֆինլանդիայում՝ Նոկիանվիրտա գետի ափին՝ Տամպերեից ոչ հեռու։ Բնակչության թիվը 29,8 հազար մարդ է (2007)։
Պատմություն
Քաղաքը հայտնի է նրանով, որ 1868 թվականին Ֆրեդրիկ Իդեստամն այստեղ հող է գնել իր երկրորդ թղթի ֆաբրիկայի համար։ Ընկերությունը 1871 թվականին վերանվանվել է «Nokia Ab»:
Տեղանքի անվանումը, ինչպես ենթադրվում է, առաջացել է հին ֆիննական nois (հոգնակի՝ nokia) բառից՝ մատնանշելով սև սամույրին, որը ժամանակին բնակվել է այդ վայրերում։ Երբ սամույրն անհետացել է, այդ բառով սկսել են անվանել սև մորթի ունեցող ցանկացած կենդանու, օրինակ՝ կզաքիսին։
Տնտեսություն
Ներկայումս քաղաքում գործում է «Nokian Tyres» ընկերության ռեզինադողերի գործարանը, ինչպես նաև ֆիննական խոշորագույն տեքստիլ ընկերությունը՝ «Nanso Group Oy» ։
Տրանսպորտ
Քաղաքով անցնում է Պորի-Տամպերե երկաթուղու մի ճյուղը ։
Արտաքին հղումներ
Կատեգորիա:1922 թվականին հիմնադրված բնակավայրեր Կատեգորիա:Ֆինլանդիայի քաղաքներ
Շնասայլակ
Պատմություն
Երկու և ավելի շներով շնասայլերն ավանդաբար օգտագործվում էին Բելգիայում և Հոլանդիայում` կաթ, հաց և այլ ապրանքներ տեղափոխելու համար ։ Վաղ վիկտորիական ժամանակաշրջանի Բրիտանիայում շնասայլակներ հիմնականում օգտագործում էին հացթուխները, ինչով անհարմարություն էին ստեղծում հետիոտների համար ։ Վաղ 1900-ականներին Բրիտանիայում արգելվեց շնասայլակների օգտագործումը` կենդանիների բարեկեցության նկատառումներով։ Ներկայում շնասայլակներ հազվադեպ օգտագործվում են Ֆրանսիայում և Բելգիայում` կաթը ֆերմայից կաթնարան հասցնելու համար։ 1887 թ. Գերմանիայում ստեղծվեցին շնասայլակների շահագործումը կարգավորող օրենքներ ։ 1925 թ.նման օրենք ընդունվեց նաև Ֆրանսիայում։ 20-րդ դարասկզբին Ալյասկայում գործում էր փափ-մոբիլ (pup-mobile) տրանսպորտը, որի միջոցով երկաթգծային տեղափոխություն էր իրականացվում շներին լծված ռելսային տրանսպորտով ։
Մեկ շնով շնասայլեր երբեմն օգտագործում էին շրջիկ վաճառականները։ Առաջին աշխարհամարտի տարիներին շներին օգտագործում էին որպես լծկան կենդանիներ` դաշտային հրանոթներ տեղափոխելու համար։ Երկրորդ աշխարհամարտի տարիներին խորհրդային բանակում շներին օգտագործում էին վիրավոր զինվորներով պատգարակները տեղափոխելու համար։
Մշակույթի մեջ
Գերմանացի նկարիչ Ադոլֆ ֆոն Մենցելի վրձնին է պատկանում «Քարշաշունը և կատուն» կտավը։ Թեոդոր Ֆոնտանեի գործերից շատերում նկարագրված են քարշաշները, մասնավորապես` «Կեղծ շփոթություն» վեպում (1888) նկարագրված են այգեգործի և նրա շան փոխհարաբերությունները։ Աննա Վիմշնայդերի ինքնակենսագրական «Աշնանային կաթ» աշխատությունում (1985) հանդիպում է մի ձվավաճառ, ով ձվերը վաճառքի էր տանում շնասայլակով։
Վալոներենում կա` Pôves nozôtes et les tchéns d'tcherete («Խեղճ ենք մենք և քարշաշները») ժողովրդական արտահայտությունը, որը նշանակում է, թե ինչքան էլ մեկի վիճակը վատ լինի, միշտ ավելի վատ վիճակում գտնվող մեկը կա։
Ժամանակակից կիրառություն
Նորագույն ժամանակներում կա քարթինգ երևույթը (հիմնականում` մարզական նպատակներով), որի ժամանակ խոշոր շները տեղափոխում են սայլը, որի մեջ կարող է նաև մարդ լինել։ Դա ունի նմանություններ շնասահնակի հետ` երբ շների խումբը քաշում է սահնակը ձյան և սառույցի վրայով։
Ծանոթագրություններ
Կատեգորիա:Տրանսպորտ
Դինմուհամեդ Կունաև
Դինմուհամեդ Ահմեդովիչ Կունաև (Дінмұхаммед Ахметұлы Қонаев, Dınmūhammed Ahmetūly Qonaev, Динмухаммед Ахмедович Кунаев, ), ղազախ խորհրդային պետական և կուսակցական գործիչ, ԽՄԿԿ անդամ (1939)։
Կենսագրություն
1936 թվականին ավարտել է Մոսկվայի գունավոր մետաղների և ոսկու ինստիտուտը։ 1939 թվականին եղել է «Ալթայպոլիմետալ» կոմբինատի գլխավոր ինժեների տեղակալ, ապա՝ Ռիդերի հանքավարչության տնօրեն, 1942-1952 թթ.-ին՝ Ղազախական ԽՍՀ Մինիստրների խորհրդի նախագահի տեղակալ, 1952-1955 թթ.-ին՝ Ղազախական ՍՍՀ ԳԱ նախագահ, 1955 թվականի ապրիլ 1960 թվականի հունվարը և 1962-1964 թվականներին՝ Ղազախական ՍԱՀ Նախարարների խորհրդի նախագահ։
1960-1962 և 1964-1986 թվականներին եղել է Ղազախստանի կոմկուսի ԿԿ-ի առաջին քարտուղարը։ Կուսակցության 20-25 համագումարներում ընտրվել է ԽՄԿԿ ԿԿ-ի անդամ, 1966 թվականի ապրիլից՝ ԽՄԿԿ ԿԿ-ի Քաղբյուրոյի անդամության թեկնածու, 1971 թվականի ապրիլից՝ անդամ։
Եղել է նաև ԽՍՀՄ III—X գումարումների Գերագույն սովետի դեպուտատ, 1962 թ.-ից՝ Նախագահության անդամ։ Աշխատությունները նվիրված են հանքագործության տեսական և պրակտիկ հարցերին։
Պարգևատրվել է Լենինի 5 և Աշխատանքային կարմիր դրոշի շքանշաններով։
Ծանոթագրություններ
Կատեգորիա:Ղազախստանի քաղաքական գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ Կատեգորիա:Սոցիալիստական աշխատանքի կրկնակի հերոսներ Կատեգորիա:Ղազախստանի պետական գործիչներ Կատեգորիա:ԽՄԿԿ 27-րդ համագումարի պատվիրակներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:ԽՍՀՄ ԳԽ 9-րդ գումարման պատգամավորներ Կատեգորիա:ԽՍՀՄ ԳԽ 7-րդ գումարման պատգամավորներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:ԽՍՀՄ ԳԽ 4-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 3-րդ գումարման պատգամավորներ Կատեգորիա:ԽՍՀՄ ԳԽ 11-րդ գումարման պատգամավորներ Կատեգորիա:ԽՍՀՄ ԳԽ Ազգությունների խորհրդի 3-րդ գումարման պատգամավորներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:ԽՄԿԿ 19-րդ համագումարի պատվիրակներ Կատեգորիա:ԽՄԿԿ 20-րդ համագումարի պատվիրակներ Կատեգորիա:ԽՄԿԿ 25-րդ համագումարի պատվիրակներ Կատեգորիա:ԽՄԿԿ 26-րդ համագումարի պատվիրակներ Կատեգորիա:ԽՄԿԿ 24-րդ համագումարի պատվիրակներ Կատեգորիա:ԽՄԿԿ 23-րդ համագումարի պատվիրակներ Կատեգորիա:ԽՄԿԿ 22-րդ համագումարի պատվիրակներ Կատեգորիա:ԽՄԿԿ 21-րդ համագումարի պատվիրակներ Կատեգորիա:Ղազախստանի վարչապետներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Անձինք նամականիշերի վրա
Վերին Կուրտուչակ
Վերին Կուրտուչակ, գետ Ռուսաստանում, գտնվում է Ալթայի հանրապետության տարածքում։ Գետաբերանը 26 կմ է։ Գետի երկարությունը 10 կմ ։ Տվյալներն ըստ ջրային ռեսուրսների ֆեդերատիվ տեսչության. ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ադաներո
Ադաներոն, գյուղաքաղաք և համայնք Իսպանիայում։ Պատկանում է Ավիլա պրովինցիային, Կաստիլյա ի Լեոն ինքնավար համայնքին։ 2014 թվականի տվյալներով ունի 204 բնակիչ։
Անվան ստուգաբանություն
Ըստ Էդուարդո Տեխերո Ռոբլեդոյի՝ անվանումը նշանակում է «Ադանի սեփականություն կամ ժառանգություն»։
Տեղադրություն
Ադաներոն գտնվում է Լա Մորանիա կոմարկայում, պրովինցիայի կենտրոնից 40 կմ հեռավորության վրա, N-6 Մադրիդ-Կորունյա ավտոճանապարհի 109-110 կմ-ի վրա։ 2006 թվականի մարդահամարի տվյալներով գյուղաքաղաքն ուներ 326 բնակիչ (161 տղամարդ, 165 կին)։ Մակերեսը 31 կմ² է։
Պատմություն
Պեղումների ժամանակ հայտնաբերվել է վեստգոթյան ժամանակաշրջանի բրոնզե կուժ։ Բնակչության մասին առաջին հիշատակումը եղել է 1250 թվականին։ 15-րդ դարում գյուղաքաղաքը պատկանում էր Սանտո Տոմե սեքսմոյին (վարչատարածք միջնադարյան Իսպանիայում)։
Գյուղաքաղաքի կարգավիճակ ստացել է Ֆելիպե IV-ի կողմից 1630 թվականի մայիսի 15-ին։ 1691 թվականի մարտի 12-ի թագավորական հրովարտակով, որը կնքվեց Կառլոս II արքայի կողմից, Ադաներոյի առաջին կոմս նշանակվեց Պեդրո Նունիես դե Պրադոն։ 1741 թվականի սեպտեմբերի 22-ին Ֆելիպե V-ի հրովարտակով գյուղաքաղաքն անկախ հրապարակվեց, իսկ 1753 թվականի մայիսի 3-ին Ֆերնանդո VI արքան վերահաստատեց որոշումը։
1845 թվականին պատմաբան Պասկուալ Մադոս Իբանիեսն իր «Իսպանիայի և նրա գաղութների պատմաաշխարհագրական, վիճակագրական բառարան»-ի մեջ Ադաներոն նկարագրում է որպես բազմաթիվ լճերի հովտում գտնվող մի բնակավայր․ ուներ 218 տուն և 774 բնակիչ։ Բնակչությունն զբաղվում էր գյուղատնտեսությամբ, ապրանքների փոխադրմամբ և առևտրով։
Ժողովրդագրություն
Համայնքը, որն ունի 31,42 կմ² տարածք, ըստ 2014 թվականի մարդահամարի՝ ունի 204 բնակիչ․ խտությունը կազմում է 6,49 մարդ/կմ²։
Ստուժենյոկ
File:Relief Map of Kursk Oblast.png Ստուժենյոկ  (Стуженёк), գետ Ռուսաստանում, հոսում է Յաստեռբոգա մարզում։ Գետաբերանը տեղակայված է Օսկոլ գետի աջ ափին 427 կմ հեռավորության վրա։ Գետի երկարությունը 26 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Շիբաևների դաստակերտ
Շիբաևների դաստակերտ (Усадьба Шибаевых), դաստակերտ Մոսկվայում։ Հասցեն՝ Նովայա Բասմաննայա փողոց, տուն 22/2, շինություն 1։ Մշակութային ժառանգության դաշնային նշանակության օբյեկտ է (գրանցման համար` 7736925000) ։
Պատմություն
Դաստակերտային տունը թվագրվում է XVIII դարի 70-ական թվականներով։ Եռահարկ շենքն ունեցել է կամարակապ առաստաղներ առաջին հարկում, ճակատը զարդարված էր որմնասյուներից կազմված սյունաշարքով, իսկ առաջին հարկը կոպտատաշ քարից էր։ Կա վարկած, որ շենքը կառուցվել է իշխան Իվան Ալեքսեևիչ Բելոսելսկու պատվերով, որը փողոցի այս մասում դաստակերտի սեփականատեր էր։ XVIII դարի վերջին - XIX դարի սկզբին տան սեփականատերը եղել է կոլեգիալ ասեսորի այրի Մարֆա Յակովլևնա Կրոտկովան, որը նաև մերձմոսկովյան Մոլոդի կալվածքի սեփականատերն էր և հայտնի էր բարեգործությամբ ։
Շիբաևի այրու մահից հետո 1899 թվականին տունը ձեռք է բերել պետությունը, և նախկին դաստակերտը դարձել է Բասմանյան հիվանդանոցի բաժանմունք, որը գտնվում է ոչ հեռու (տուն 26) ։
Խորհրդային տարիներին շենքն օգտագործվում էր վարչական կարիքների համար։ Ինչ-որ պահի ճակատները կորցրեցին իրենց բազմերանգությունը, սակայն այն վերականգնվեց վերանորոգումից հետո` 2016 թվականին։ Վերակառուցման ընթացքում տան ներսում վերականգնվել է գունային լուծումը, վերականգնվել են բուխարին, մանրահատակի նախշը և դռնատեղերի պատմական ձևերը ։
Ծանոթագրություններ
Կատեգորիա:Մոսկվայի շենքեր և կառույցներ
Պաոլո Կունեո
Պաոլո Կունեո (, Հռոմ, Իտալիա), իտալացի ճարտարապետ, արվեստաբան, ճարտարապետության դոկտոր, պրոֆեսոր։ Թորոս Թորամանյանի անվան մրցանակի դափնեկիր, ՀՀ Գիտությունների ազգային ակադեմիայի արտասահմանյան անդամ։
Կենսագրություն
1962 թ.-ին ավարտել է Հռոմի համալսարանի ճարտարագիտական ֆակուլտետը։ Հռոմի համալսարանի արվեստի, գրականության և փիլիսոփայության ֆակուլտետում 1966 թ.-ին հիմնադրված Հայ միջնադարյան ճարտարապետության բաժնի անդամ է։ Մասնակցել է Խորհրդային Հայաստան (1966, 1968, 1971, 1972, 1975, 1978), Արևմտյան Հայաստան, Կիլիկիա (1967 թ., 1969—1970 թթ.) Հռոմի համալսարանի կազմակերպած գիտարշավներին։ Հռոմի «Հայկական միջնադարյան ճարտարագիտական ուսումնասիրության կենտրոնի» տնօրենն է։
Պրոֆեսոր Կունեոն 1965 թվականից սկսած կազմակերպել է բազմաթիվ գիտարշավներ ինչպես Հայաստանի Հանրապետություն, այնպես էլ Արևմտյան Հայաստան, ուսումնասիրել Թուրքիայի տարածքի հայ մասնագետների համար անմատչելի հայկական հուշարձանները՝ իր հավաքած բոլոր նյութերը սիրով տրամադրելով հայ գիտնականներին։ Հռոմի համալսարանում իր վարած ճարտարապետության պատմության դասընթացում նա մտցրեց նաև հայկական ճարտարապետության բաժինը՝ իտալացի ապագա ճարտարապետներին ծանոթացնելով Հայաստանի բազմադարյան մշակույթի կարևորագույն ճյուղի՝ շինարարական արվեստի նվաճումներին։
1970 թվականին Պաոլո Կունեոն աշխարհի գիտական հանրության ուշադրությունը սևեռել է հին Հայաստանի մայրաքաղաք Անիի հուշարձանների պահպանման ու վերանորոգման կարևորության վրա՝ կոչ անելով այդ գործի համար ստեղծել միջազգային կենտրոն։ ՅՈՒՆԵՍԿՕ-ի «Մոնումենտում» հանդեսում (1970, JSP 5) լույս տեսած «Անի քաղաքի ավերակները» («Les ruines de la Ville d՝Ani») աշխատությունում առաջարկում է Անին դարձնել գիտահետազոտական և տուրիստական միջազգային կենտրոն։ Պաոլո Կունեոյի հեղինակած գրքերից են բացառիկ գիտական արժեք ունեցող «Անիի՝ միջնադարյան Հայաստանի ճարտարապետական դպրոցը» մենագրությունը (Հռոմ, 1977), Արևմտյան Հայաստանում առաջին անգամ իր իսկ ուսումնասիրած հուշարձանների՝ Թուղի, Փաշվանքի 5-րդ դարի բագիլիկներին և Հոգեացվանքի համալիրին նվիրված ուսումնասիրությունը (Հռոմ, 1979), համահեղինակն է «Անի» (Միլան, 1984) և «Ղարաբաղ» (Միլան, 1988) գրքերի։
Հայկական ճարտարապետության վերաբերյալ գրել է բազմաթիվ աշխատություններ, Հռոմում, Ռավեննայում, Բերգամոյում, Փարիզում, Երևանում կարդացել դասախոսություններ։ Զեկուցումներով մասնակցել է հայ արվեստին նվիրված միջազգային I և II սիմպոզիումներին։ 1988 թվականին հրատարակել է «Հայկական ճարտարապետությունը 4-19-րդ դարերում» շուրջ 1000 էջանոց երկհատոր աշխատությունը։ Գիրքը տալիս է հայկական միջնադարյան ճարտարապետության համապատկերը՝ գիտականորեն ճշգրիտ մեկնաբանություններով։ Այստեղ ներկայացված են ինչպես նախկին Խորհրդային Միության տարածքում, նույնպես և Թուրքիայում ու Իրանում գտնվող հայկական բոլոր հուշարձանները՝ մասնագիտական վերլուծություններով և բնութագրումներով։ Այս աշխատության համար Կունեոն արժանացել է ՀՀ ԳԱԱ Թորոս Թորամանյանին անվան մրցանակի, որը նրան հանդիսավոր կերպով հանձնվել է 1990 թվականի մայիսին Զվարթնոցում։ Իսկ հայ մշակույթին նվիրված իր երեսնամյա բեղմնավոր գիտական աշխատանքի և այդ բնագավառում ներդրած պատկառելի ավանդի համար Պաոլո Կունեոն 1994 թվականին ընտրվել է ՀՀ գիտությունների ազգային ակադեմիայի արտասահմանյան անդամ։
Աղբյուրներ
Կատեգորիա:Իտալացի ճարտարապետներ Կատեգորիա:1936 ծնունդներ Կատեգորիա:Իտալացի արվեստաբաններ
Ամառային օլիմպիական խաղեր 2016
Ամառային Օլիմպիական խաղեր 2016 (Jogos Olímpicos de Verão de 2016), պաշտոնապես նաև անվանում են XXXI ամառային օլիմպիական խաղեր, երեսունմեկերորդ ամառային օլիմպիական խաղերը, որը բազմասպորտային ամենամեծ իրադարձությունն է, որը տեղի է ունենում չորս տարին մեկ անգամ։ 2016 թվականի օլիմպիական խաղերը նաև կոչում են Ռիո 2016, քանի որ այն կայացավ Ռիո դե Ժանեյրոյում, Բրազիլիա։
Ռիո դե Ժանեյրոն հայտարարվել է 2016 թվականի Ամառային օլիմպիական խաղերի ընդունող քաղաք 2009 թ. հոկտեմբերի 2-ին Դանիայի մայրաքաղաք Կոպենհագենում ՄՕԿ-ի հերթական 121-րդ հանդիպման ժամանակ։ Եզրափակիչ դուրս եկած քաղաքներն էին Մադրիդը, Չիկագոն և Տոկիոն։ Ռիոն դարձավ առաջին հարավամերիկյան քաղաքը, որտեղ անցկացվեցին ամառային օլիմպիական խաղեր և երկրորդ քաղաքը Լատինական Ամերիկայում Մեխիկոյից հետո, որտեղ 1968 թվականին արդեն տեղի էին ունեցել Ամառային օլիմպիական խաղեր և սկսած 2000 թվականից առաջին անգամ տեղի են ունենում Հարավային կիսագնդում։
Խաղերը անցկացվեցին 2016 թվականի օգոստոսի 5-ից մինչև 21-ը և ավելի քան 10.500 մարզիկ 205 երկրից մասնակցեցին խաղերին ։ Մրցումները անցկացվեցին 28 սպորտաձևերում ներառյալ Ռեգբի-7 և գոլֆ, որոնք ներառվել են օլիմպիական խաղերի ցանկում ՄՕԿ-ի կողմից 2009 թվականին։
Հայտերի ընդունման գործընթաց
2016 թվականի ամառային օլիմպիական խաղերի հայտերի ընդունման գործընթացը սկսվեց 2007 թվականի մայիսի 16-ին ։ Առաջին քայլով յուրաքանչյուր քաղաք ներկայացրեց իր նախնական դիմումը Միջազգային օլիմպիական կոմիտե (ՄՕԿ) մինչև 2007 թ. սեպտեմբերի 13-ը, որով հաստատում էր իր նախնական մտադրության մասին։ Լրացված պաշտոնական հայտերըմ որոնք ներառում էին նաև ՄՕԿ-ի ձևաչափով 25 հարցերի պատասխանները ներկայացվեցին մինչև 2008 թ. հունվարի 14-ը։ ՄՕԿ 2008 թ. հունվարի 4-ին ՄՕԿ-ը ընտրեց չորս հիմնական թեկնածուների. Չիկագո, Մադրիդ, Ռիո դե Ժանեյրո և Տոկիո (որը ընդունել էր 1964 թվականի ամառային օլիմպիական խաղերը և կընդունի 2020 թ. ամառային օլիմպիական խաղերը)։ ՄՕԿ-ը չընտրեց Դոհային թեկնածուների փուլում, չնայած քաղաքը ավելի շատ միավոր էր հավաքել քան Ռիո դե Ժանեյրոն, քանի որ Դոհայի հայտով օլիմպիադան պետք է կայանար հոկտեմբերին, ինչը դուրս էր ՄՕԿ-ի օրացույցից։ Պրահան և Բաքուն նույնպես չընտրվեցին թեկնածուների շարքում ։
Նավալ Էլ Մուտավակելը Մարոկկոյից գլխավորեց 10 հոգանոց գնահատման հանձնաժողովը, ով նաև գլխավորել էր 2012 թ. օլիմպիական խաղերի հայտերի գնահատման հանձնաժողովը։ Հանձնաժողովը իրականացրեց գնահատման գործընթացը 2009 թ. երկրորդ եռամսյակում։ Նրանք ներկայացրեցին գնահատման արդյունքները ՄՕԿ-ի անդամներին 2009 թ. սեպտեմբերի 2-ին, ընտրություններից մեկ ամիս առաջ ։
Ընտրություններին մասնակցելու էին 115 ՄՕԿ-ի անդամ։ Որևէ թեկնածու երկիր իրավունք չուներ այս անդամներին հրավիրել իր մոտ, կամ նվիրեր որևէ իր, ինչը կարող էր դիտարկվել որպես կաշառք։ Սակայն թեկնածու երկրները միջոցներ չէին խնայում զանգվածային լրատվական միջոցներով գովազդի տեսքով ներկայացնեին իրենց քաղաքը լավագույն կողմերով։
Եզրափակիչ ընտրությունները կայացան 2009 թ. հոկտեմբերի 2-ին Կոպենհագենում։ Ռիո դե Ժանեյրոն և Չիկագոն համարվում էին հիմնական հավակնորդները։ Չիկագոն և Տոկիոն դուրս մնացին քվեարկության առաջին և երկրորդ փուլերում, մինչդեռ Ռիո դե Ժանեյրոն առաջ անցավ Մադրիդից զգալի տարբերությամբ եզրափակիչ փուլում։ Ռիո դե Ժանեյրոն պաշտոնապես հայտարավեց 2016 թ. օլիմպիական խաղերի ընդունող երկիր
Անցկացման վայրեր և ինֆոհամակարգ
Բարա դա Տիժուկայում է կայացան օլիմպիական և պարալիմպիական հիմնական մրցույթները։ Մյուս մասը տեղի ունեցան Կոպաբլանկա լողափում, Մակարենայում և Դեոդորոյում։ Բարա դա Տիժուկայում տեղակայված էր նաև օլիմպիական գյուղը։
Ռիոյի պատմական կենտրոնում ընթացավ լայնամաշտաբ շինարարական պրոյեկտ, որը կոչվում է «Porto Maravilha» : Այն ներառում է 5 կմ քառակուսի տարածք։ Նախագծի նպատակն է զարգացնել կենտրոնի տնտեսական նշանակությունը և ինֆոհամակարգը։ Քաղաքի նորամուծությունը ներառում է 700 կմ երկարությամբ ջրամատակարարման, ջրահեռացման, էլեկտրական, գազի և հեռահաղորդակցման կապի գծերի տեղադրում, 4 կմ ստորգետնյա անցումներ, 70 կմ մայրուղիներ, 650 կմ քառակուսի մայթեր, 17 կմ հեծանվաուղի, 15.000 հատ ծառատունկ և այլն։
Անվտանգություն
Մինչև 2016 թվականի օլիմիակադիայի անցկացման վայր ընտրելը Ռիո դե Ժանեյրոյում հանցագործությունների քանակին մեծ ուշադրություն էր դարձվում։ Ոստիկանության ուղղաթիռներից մեկը խոցվեց Ռիոյի փողոցային պատերազմների ժամանակ, օդաչուն մահացավ ։ Քաղաքի քաղաքապետը խոստացավ մեծ ջանքեր գործադրել, որպեսզի հնարավորինս նվազեցնի հանցագործությունների թիվը նախքան խաղերի սկիզբը։ Ռիոյի մարզի նահանգապետը նշեց, որ Լոնդոնը, որը ընդունել էր 2012 թվականի օլիմպիական խաղերը ոնւյնպես ուներ անվտանգության խնդիրներ, դրա վառ օրինակն էր 2005 թ. ահաբեկչությունները, սակայն չնայած դրան այնուամենայնիվ օլիմպիական խաղերը անցկացվեցին առանց միջադեպի։
ՄՕԿ լավատեսորեն է տրամադրված անվտանգության հարցում և համուզված է, որ յոթ տարին բավական ժամանակ է լուծելու բոլոր անվտանգության խնդիրները Բրազիլիայի նախկին նախագահ Լուիս Ինասիո Լուլա դա Սիլվան իր հերթին նշել է, որ Ռիոն մինչ այդ ընդունել է կարևոր միջազգային մրցաշարեր առանց միջադեպի, օրինակ՝ Պանամերիկյան խաղեր 2007-ը ։
Ռիո դե Ժանեյրոյում պլանավորվում է զսպել տեղի աղքատ թաղամասերին և ֆավելաներին։ Հատուկ ոստիկանական ջոկատներ կհսկեն փողոցները և քաղաքի բանուկ հատվածները ։ Քաղաքացիական անվտանգության տարածքային ստորաբաժանման հաշվետվության համաձայն 2012 թվականների առաջին հինգ ամիսներին հանցագործությունների թիվը եղել է ամենաքիչը վերջին 21 տարվա ընթացքում, ամեն 1000 հոգուն ընկնում է 10,9 հանցագործություն ։ Այնուհանդերձ, չնայած սպանությունների թիվը էականորեն նվազել է, Human Rights Watch-ը հորդորել է Բրազիլիային հետաքննել արտադատական մահապատիժները ։
Փուլ II – Թեկնածու քաղաք
Ազգային ծախսեր
Մասնավոր ծախսեր
¹TAM Airlines-ը ծախսեց R$1,233,726.00 ինքնաթիռների տոմսերի զեղչերի տեսքով։
Նշում. Բալանցի մնացորդը օգտագործվեց Ռիո 2016 կոմիտեի կողմից առաջին հինգ ամսում ։
Կրակի երթ
Բրազիլիայում օլիմպիական կրակի երթը սկսվեց 2016 թվականի մայիսի 3-ին։ Կրակը հանգրվանեց ավելի քան 300 քաղաքներում (ներառյալ 26 նահանգների կենտրոնները), Հունաստանում վառվելուց հետո կրակը տեղափոխվեց մայրաքաղաք Բրազիլիա, վերջինը հանգրվանեց Ռիո դե Ժանեյրո քաղաքում ։
Բացման արարողություն
Բացման արարողությունը տեղի ունեցավ Մարականա մարզադաշտում 2016 թվականի օգոստոսի 5-ին։
Սպորտաձևեր
2016 թվականի օլիմպիական խաղերի ծրագրով նախատեսված էր 28 սպրորտաձև, 41 դիստիպլինայով և 306 մրցույթով։
Նոր սպորտաձևեր
Նախապես ներկայացված յոթ սպորտաձևերից միայն երկուսը ընտրվեցին որպես նոր սպորտաձևեր 2016 թվականի օլիմպիական խաղերի ծրագրում ընդգրկվելու համար։ Ներկայացված սպորտաձևերն էին բեյսբոլը և սոֆթբոլը, կարատեն, սկվոշը, գոլֆը, չմշկասահքը և ռեգբին։ Այս յոթ սպորտաձևերը ներկայացվեցին ՄՕԿ-ի 2009 թվականի հունիսին կայանալիք քննարկմանը ։
Օգոստոսին ՄՕԿ-ը համաձայնություն տվեց ռեգբիի յոթ տղամարդկանցով խաղի տարբերակին, ինչը դուրս թողեց բեյսբոլը, չմշկասահքը և սքվոշը մրցույներից։ Մյուս երեքի մեջ ընտրվեց գոլֆը՝ դուրս թողնելով կարատեն և սոֆթբոլը։ Երկու նոր սպորտաձևերը վերջնական հաստատվեցին 2009 թվականի հոկտեմբերի 9-ին ՄՕԿ-ի 121-րդ նստաշրջանի վերջին օրը ։ Գոլֆի միջազգային ֆեդերացիայի նախագահ Էնտոնի Սքենլոնը ասաց, որ շատ մեծ գորֆիստներ, այդ թվում Թայգեր Վուդսը և Աննիկա Զերենշտամը, կսատարեն գոլֆին օլիմպիական մարզաձևի կայացման հարցում ։
Ծանոթագրություններ
Կատեգորիա:Ամառային օլիմպիական խաղեր 2016 * Կատեգորիա:2016 սպորտում
Դիկ Թրեյսի (ֆիլմ)
«Դիկ Թրեյսի» (Dick Tracy), քրեական կինոֆիլմ։ Չեսթեր Գուլդի կոմիքսների էկրանավորումը։
Սյուժե
1930-ական թվական, Չիկագո։ Քաղաքում բոլորին ղեկավարում է Բիգ Բոյ Կապրիս (Ալ Պաչինո) մականունով ավազակային հանցախումբը, որոնց ոչ ոք չի կարող հաղթել, բայց խիզախ խուզարկու Դիկ Թրեյսին մարտահրավեր է նետում հանցախմբին։ Դիկ Թրեյսին սուպերոստիկան է և իր գործի հմուտ մարդ, ով սիրում է ոչ թե նստել սեղանի մոտ և թղթի կտորներ դասավորել, այլ նախընտրում է աշխատել քաղաքի փողոցներում, բայց չի կարողանում դիմադրել իր ընկերուհուն՝ Տես Թրուհարթին (Գլեն Հիդլի) և կաբարեի երգչուհուն՝ գեղեցկուհի Մահոունին (Մադոննա)։
Պարգևներ
Արժանացել է 3 «Օսկար» մրցանակի՝
Արտաքին հղումներ
Կատեգորիա:Անգլերեն ֆիլմեր Կատեգորիա:1990 ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան քրեական ֆիլմեր Կատեգորիա:Ամերիկյան ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Touchstone Pictures ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան կոմիքսների էկրանավորումներ Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմերի երաժշտություն ըստ Դենի Էլֆմանի
Սաբիհա Ռյուշտյու Բոզջալի
Սաբիհա Ռյուշտյու Բոզջալի (Sabiha Rüştü Bozcalı, ), թուրք նկարչուհի, Թուրքիայի առաջին կին նկարազարդողը։
Կենսագրություն
Ծնվել է 1904 թվականին հարուստ ընտանիքում։ Սաբիհայի հայրը ծովակալ էր, նրա երկու պապերը նախարարական պաշտոններ են զբաղեցրել  ։
Սկսել է նկարել հինգ տարեկանից։ Նկարչության արվեստը նրան սովորեցրել է Ալի Սամի Բոյարը։ 15 տարեկանում նրան ուղարկել են արտասահման սովորելու։ 1928-1929 թվականներին սովորել է Ստամբուլի գեղարվեստի ակադեմիայում ։
1938-1943 թվականներին նա մասնակցել է կառավարական ծրագրին, որի նպատակն էր գրավել Թուրքիայի արդիականացման նշանավորելը, իսկ 1939 թվականին այս ծրագրի շրջանակներում նա այցելել է Զոնգուլդակ ։
Նա նկարել է դիմանկարներ, նատյուրմորտներ և բնանկարներ։ Պոլ Սինյակը Սաբիհա Բոզջալին գնահատել է որպես «տաղանդավոր, տիրապետում է նկարչի համար անհրաժեշտ ընկալունակությանը և լիովին նվիրել է իրեն նկարչի ծանր պայմաններին» ։
Ծանոթագրություններ
Կատեգորիա:20-րդ դարի նկարչուհիներ Կատեգորիա:Թուրք նկարիչներ
Ռոբերտո Դի Մատտեո
Ռոբերտո դի Մատտեո (Roberto Di Matteo,, Շվեյցարիա), շվեյցարացի և իտալացի ֆուտբոլիստ և մարզիչ։
Ակումբային կարիերա
Ռոբերտո դի Մատտեոն ծնվել է Շաֆֆհաուզենում։ Ծնողները իտալացիներ էին, ովքեր աշխատանք գտնելու նպատակով Պալետայից տեղափոխվել էին Շվեյցարիա։ Դի Մատտեոն իր ֆուտբոլային կարիերան սկսել է պաշտպանի դիրքից։ Նրա առաջին ակումբը շվեյցարական երկրորդ դիվիզիոնում հանդես եկող «Շաֆֆհաուզեն»-ն էր, որի կազմում Ռոբերտոն խաղացել է 1988-ից 1991 թվականներին։ Ռոբերտոյի ցուցադրած խաղը չի վրիպում «Ցյուրիխ» ֆուտբոլային ակումբի գործակալների աչքից և շուտով նա տեղափոխվում է նոր ակումբ, որտեղ սկսում է խաղալ լիբերոյի դիրքում և փորձում է ուղղել խաղընկերների սխալները։ 1992 թվականի ամռանը Դի Մատտեոյին գնում է «Արաու»-ն, որը նախորդ մրցաշրջանում հազիվ էր կարողացել պահել իր տեղը Շվեյցարիայի բարձրագույն առաջնությունում։ Երկրորդ մրցաշրջանում Ռոբերտոյի «Արաու»-ն զբաղեցնում է 5-րդ հորիզոնականը, իսկ արդեն երրորդ մրցաշրջանում թիմը կարողանում է նվաճել չեմպիոնությունը, որը 1914 թվականից հետո առաջինն էր։ 1993 թվականի ամռանը Դի Մատեոն տեղափոխվում է «Լացիո»։ Նա երեք տարվա պայմանագիր է կնքում Իտալական ակումբի հետ և վաստակում տարեկան 240 միլիոն լիր։ «Լացիո»-ի կազմում Դի Մատեոն իր առաջին խաղն անցկացնում է 1993 թվականի օգոստոսի 29-ին։ Իտալական Ա Սերիայի հերթական տուրի «Ֆոդժա»-ի հետ հանդիպման 66-րդ րոպեին Դի Մատտեոն փոխարինում է Գասկոյն Պոլին, սակայն խաղն ավարտվում է 0։0 հաշվով։ Այդ խաղից հետո Դի Մատտեոն ամրապնդում է իր տեղը թիմի հիմնական կազմում։ «Լացիո»-ի գլխավոր մարզիչ Դինո Ձոֆֆը Ռոբերտոյին օգտագործում էր կենտրոնական կիսապաշտպանի դիրքում։ Դի Մատեոն հիանալի մրցաշրջան անցկացրեց՝ 29 խաղում խփելով 4 գնդակ, սակայն «Ջենովա»-ի հետ խաղում ստացած վնասվածքը խամրեցրեց ողջ մրցաշրջանը։ 1994 թվականին Ձոֆֆին փոխարինեց Զեման Զդենեկը, ով Ռոբերտոյին տարավ դաշտի կենտրոնական մաս՝ օգտագործելով նրա պաշտպանությունում ստացած փորձը։ 1994-1995 մրցաշրջանում անցկացրեց 42 հանդիպում՝ 28-ը առաջնությունում, 8-ը Իտալիայի գավաթում և 6 հանդիպում ՈՒԵՖԱ-ի Եվրոպայի Լիգաի խաղարկությում։ Այդ մրցաշրջանում նա դարձավ Իտալիայի լավագույն պաշտպաններից մեկը։ Նրան անգամ կաշառք էր առաջարկվել, որպեսզի ամբողջ ուժով չխաղա «Միլան»-ի և «Պարմա»-ի հետ հանդիպումներում ։ 1995-1996 մրցաշրջանում «Լացիո»-ի հետ պայմանագիրը բարելավվեց, իսկ Ռոբերտոն, Վինթեր Արոնն ու Ֆուզեր Դիեգո դարձան թիմի առաջատարները, սակայն մարզչի հետ հարաբերությունները սրվեցին, բայց Դի Մատտեոյի խաղային որակները գնահատելով Զեմանը նրան հաճախ էր խաղադաշտ մտցնում։ Մրցաշրջանի ավարտին Զեմանը որոշեց վաճառել Դի Մատտեոյին։ Ռոբերտոն 4,9 միլիոն ֆունտի դիմաց տեղափոխվեց «Չելսի»։ Այդ գումարը զգալիորեն գերզանցում էր Ռոբերտոյի համար պայքարող «Պարմա»-ի, «Ինտեր»-ի և «Բորուսիա»-ի առաջարկած գումարներին։ «Լացիո»-ի կազմում Դի Մատտեոն անցկացրեց 115 հանդիպում։ «Չելսի»-ի կազմում հենց առաջին խաղում Ռոբերտոն դարձավ միակ գոլի հեղինակը և հաղթանակ պարգևեց իր թիմին։ Առաջին մրցաշրջանում Դի Մատտեոն խփեց 9 գնդակ և դարձավ թիմի գլխավոր ռմբարկուներից մեկը։ «Չելսի»-ի կազմում Դի Մատեոն անցկացրեց 175 հանդիպում և խփեց 26 գնդակ։ 2002 թվականի Դի Մատտեոն տեղ զբաղեցրեց ակումբի բոլոր ժամանակների լավագույն ֆուտբոլիստների շարքում։
Մարզչական կարիերա
Մարզչական գործունեությամբ զբաղվելու լիցենզիան Դի Մատտեոն ստացել է «Չելսի»-ի կազմում վնասվածք ստանալու ժամանակ։ 2008 թվականի հունիսի 2-ին Ռոբերտոն գլխավորում է «Միլթոն Քինս Դոնս» ակումբը։ Ռոբերտոյի օգնականի պաշտոնում է նշանակվում Էդդի Նյուտոնը։ 2009 թվականի հունիսի 30-ին Դի Մատտեոն գլխավորում է Անգլիական Պրեմիեր լիգայից դուրս մնացած «Վեսթ Բրոմվիչ Ալբիոն»-ը։ Ռոբերտոյի գլխավորությամբ հենց առաջին խաղում ակումբը 0։6 հաշվով պարտվում է «Չելսի»-ին ։ 2011 թվականի փետրվարին «Վեսթ Բրոմվիչ»-ի ղեկավարությունը որոշում է Դի Մատտեոյին ուղարկել թոշակի ։ 2011 թվականի հունիսի 29-ին Դի Մատտեոն նշանակվում է «Չելսի»-ի գլխավոր մարզիչ Վիլաշ Բոաշի օգնականի պաշտոնում ։ 2012 թվականի մարտի 4-ին՝ Վիլաշ Բոաշի հեռանալուց հետո, Դի Մատտեոն ստանձնում է գլխավոր մարզչի ժամանակավոր պաշտոնակատարի դերը։ 2012 թվականի մայիսի 5 -ին Դիմատեոյի գլխավորությամ ակումը հաղթում է Անգլիայի գավաթը, իսկ երու օր անց Չեմպիոնների լիգայի գավաթի եզրափակչում պարտության է մատնում «Բավարիա»-ին։ 2012 թվականի հունիսի 11 Դի Մատեոն իր ձեռքն է վերցնում «Չելսի»-ի գլխավոր մարզչի ղեկը, սակայն մրցաշրջանն այնքան էլ հաջող չի ստացվում։ 2012 թվականի Անգլիայի Սուպերգավաթի խաղում «լոնդոնցիներ»-ը պարտվում են «Մանչեսթեր Սիթի»-ին, իսկ ՈՒԵՖԱ-ի Սուպեր գավաթի խաղարկությունում 4։1 հաշվով ջախջախվում են «Ատլետիկո Մադրիդ»-ի ֆուտբոլիստների կողմից։ Մրցաշրջանի վերջում «Չելսի»-ն բավարարվեց երրորդ հորիզոնականով։ 2012 թվականի նոյեմբերի 21-ին Դի Մատտեոն հեռացվեց գլխավոր մարզչի պաշտոնից։ Պատճառը ակումբի ձախողված ելույթներն էին ։.
Պալանգա (այլ կիրառումներ)
Պալանգա, կարող է վերաբերել՝
Սերգեյ Այվազյան
Սերգեյ Արտեմի Այվազյան (Сергей Арутюнович Айвазян), հայազգի մաթեմատիկոս, տնտեսագետ, պրոֆեսոր, ՀՀ ԳԱԱ արտասահմանյան անդամ, Լեոնիդ Կանտորովիչի անվան մրցանակի դափնեկիր (2017), ՌԳԱ Կենտրոնական տնտեսագիտական-մաթեմատիկական ինստիտուտի փոխտնօրեն , կոմպոզիտոր Արտեմի Այվազյանի որդին։